জেলায় জেলায় শুরু দুয়ারে সরকার কর্মসূচি

কলকাতা: রাজ্য জুড়ে শুরু নবম দুয়ারে সরকার কর্মসূচী (Duare Sarkar)। বিভিন্ন শিবিরে প্রায় ৩৭টি প্রকল্পের সুবিধার জন্য আবেদন করা যাবে। কর্মসূচী চলবে ১লা ফেব্রুয়ারি পর্যন্ত।

২০২৩-এর ডিসেম্বরে শেষবারের মতো ক্যাম্প বসেছিল দুয়ারে সরকারের। এরপর এক বছরের বেশি ব্যবধান। নবম দুয়ারে সরকার কর্মসূচি শুরু হল জেলায় জেলায়। সকাল থেকেই দুয়ারে সরকার শিবিরে লম্বা লাইন। চলতি বছরই যোগ হয়েছে নতুন একটি প্রকল্প। কৃষি যন্ত্রাংশ কেনার আর্থিক সাহায্য।

আরও পড়ুন: প্রজাতন্ত্র দিবসে পুলিশ মেডেল বাংলার ২০ জনকে

কলকাতার ৯০ নম্বর ওয়ার্ডে আয়োজিত দুয়ারে সরকার ক্যাম্প। উপস্থিত ছিলেন ব্যুরো ৮-এর চেয়ারম্যান। ক্যাম্পে হাজির স্থানীয় কাউন্সিলর চৈতালি চট্টোপাধ্যায়ও। খাদ্যসাথী, লক্ষ্মীভান্ডার সহ ৩৭টি প্রকল্পে আবেদন করা যাচ্ছে।

নামখানার বোধাখালি গ্রাম পঞ্চায়েত এলাকায় বসেছে দুয়ারে সরকার ক্যাম্প। সেই উপলক্ষে রাজনগর, শ্রীনাথ, গ্রামবাণী বিদ্যাপীঠ প্রাঙ্গন। মুখ্যমন্ত্রী মমতা বন্দ্যোপাধ্যায়ের দুয়ারে সরকার মানে প্রশানসিক দফতরে দফতরে হয়রানির উপশম। বারবার পঞ্চায়েত বা বিডিও অফিসে না ছুটে, এক জায়গায় একই দিনে একাধিক প্রকল্পে আবেদন করার সুযোগ।